hotchpotch/miracl-hf-unified huggingface dataset:
Much Myllärinpoika
Much Myllärinpoika () on hahmo Robin Hoodista kertovissa tarinoissa. Hän on yksi Robin Hoodin iloisista veikoista eli Sherwoodin metsissä elävistä lainsuojattomista metsäsisseistä. Much esiintyy jo varhaisimmissa Robin Hoodista kertovissa balladeissa, kuten "A Gest of Robyn Hode" ja "Robin Hood and the Monk".
Juri Skuratov
Juri Iljitš Skuratov (, s. 3. heinäkuuta 1952) on venäläinen lakimies ja poliitikko, joka vuonna 1999 tutki Venäjän silloisen presidentin Boris Jeltsinin korruptiota. Skuratov oli Venäjän yleinen syyttäjä vuonna 1995–1999 ja joutui eroamaan seksiskandaalin takia.
Se liittyi juoneen, jolla Jeltsiniä tukevat tahot halusivat estää Jeltsinin lähipiiriin kohdistuvat korruptiotutkimukset.
Skuratov oli alkanut tutkia erästä talousrikosta, ja oli aikaa myöten edennyt tutkimuksissaan presidentti Boris Jeltsinin lähipiiriin asti.
Venäjän valtakunnansyyttäjä Juri Skuratov oli saanut Sveitsin viranomaisilta tietoja, jotka todistivat Jeltsinin tyttären Tatjanan sekaantuneen lahjusten ottoon sveitsiläiseltä Mabetex-huonekaluyhtiöltä.
Eräänä päivänä Skuratov sai tuntemattomalta mieheltä puhelinsoiton. Soittaja kertoi saaneensa Skuratovin nauhalle ja että tämän on erottava, tai hänestä tulee loppu. 17. maaliskuuta 1999 Venäjän valtion ohjaama TV-kanava näytti videon, jossa Skuratov pelehti kahden ilotytön kanssa, joista toinen istui Skuratovin päällä. Putinin mukaan seksiorgiat olivat rikoksista epäiltyjen maksamia. Tämä häpäisi Skuratovin, ja hänet pidätettiin virantoimituksesta. Kyse oli Skuratovin mukaan turvallisuuspalvelun juonittelusta, jolla pyrittiin lopettamaan hänen Jeltsinin lähipiirin talousrikkeitä koskevat tutkimuksensa.
Johann Conrad Schlaun
Johann Conrad Schlaun (s. 5. kesäkuuta 1695 Nörde – k. 21. lokakuuta 1773 Münster) oli saksalainen arkkitehti. Schlaunia pidetään yhtenä viimeisimmistä merkittävistä saksalaisen barokin arkkitehdeista. Hän suunnitteli useita merkittäviä rakennuksia etenkin kotiseudulleen Münsteriin. Arkkitehtiuran lisäksi Schlaun teki huomattavan sotilasuran.
Hillsborough (Grenada)
Hillsborough on pieni, noin 700 asukkaan kaupunki. Se on Grenadalle kuuluvan Carriacou-saaren pääkaupunki.
Alina Pogostkina
Alina Pogostkina (s. 18. marraskuuta 1983) on venäläissyntyinen saksalainen viulisti. Hän alkoi soittaa viulua nelivuotiaana isänsä johdolla ja pian alkoi antaa myös konsertteja. Perhe muutti vuonna 1992 Heidelbergiin, missä heidän piti alussa hankkia elantonsa katusoittajina.
Pogostkina on kilpaillut monissa kansainvälisissä viulukilpailuissa. Hän voitti vuonna 1997 ensimmäisen Louis Spohr -kilpailun ja 2005 Jean Sibelius -viulukilpailun Helsingissä.
Marcel Mahouvé
Marcel Mahouvé (s. 16. tammikuuta 1973) on kamerunilainen jalkapalloilija. Hänen pelipaikkansa on keskikenttäpelaaja.
Mahouvé on pelannut muun muassa Ranskassa Montpellier’ssa 1997–2002 sekä Clermontissa 2002–03. Vuonna 2004 Mahouvé siirtyi Suomen Veikkausliigaan FC Interiin, jossa hän pelasi yhden kauden. Tämän jälkeen hän on pelannut muun muassa Skotlannissa Hamiltonissa sekä Saksassa 1. FC Saarbrückenissa.
Kamerunin maajoukkueessa Mahouvé oli mukana Ranskan MM-turnauksessa 1998, jossa hän pelasi yhdessä ottelussa. Sen lisäksi hän oli mukana Afrikan mestaruusturnauksessa 2002, jonka Kamerun voitti.
Mahouvé on saksalaisten myös ammatikseen jalkapalloilevien sisarusten Francis, Nicole ja Sylvie Baneckin setä.
Teksasinkirjoahven
Teksasinkirjoahven ("Herichthys cyanoguttatus") on kirjoahveniin kuuluva kala, joka on suosittu akvaariokalana.
Teksasinkirjoahven kasvaa noin 30 cm pitkäksi. Se on pohjaväriltään vaalean siniharmaa, vaaleampien pisteiden kuvioima, ja kyljessä on kolme mustaa täplää. Aikuisen uroksen otsaan kasvaa kyhmy.
Teksasinkirjoahven on kotoisin Rio Granden vesistöstä Teksasista ja Meksikon pohjoisosasta. Se on Yhdysvaltojen ainoa luonnonvarainen kirjoahvenlaji.
Teksasinkirjoahven kaivelee pohjaa, joka kiskoo kaikki akvaarion kasvit juuriltaan. Sitä voi pitää seura-akvaariossa sopivassa seurassa varsinkin nuorena. Kutuikään tultuaan teksasinkirjoahvenpari alkaa kuitenkin puolustaa reviiriään voimakkaasti.
Sopiva lämpötila on 22-33 C, pH noin 7 ja kovuus 5-12 GH.
Juha Hänninen
Juha Pekka Hänninen (s. 11. syyskuuta 1959 Oulu) on suomalainen nyrkkeilijä, kunnallispoliitikko, sekä teologian maisteri. Hänninen aloitti Oulun kaupunginvaltuuston puheenjohtajana 15. kesäkuuta 2015.
Hänninen aloitti urheilu-uransa 1976 Oulun Tarmon nyrkkeilyseurassa ja ensimmäisen kansallisen ottelunsa hän kävi jo vuonna 1976. Suomen mestaruuden alle 81 kilon sarjassa Juha Hänninen voitti neljänä vuonna peräkkäin, 1981–1984. Nyrkkeilyn EM-kilpailuihin hän osallistui vuosina 1981 ja 1983, selviten jälkimmäisenä vuonna toiselle kierrokselle. Los Angelesin olympialaisissa Juha Hänninen edusti Suomea 1984.
Vuonna 1988 Hänninen aloitti Oulussa yleisölle suunnatun kuntonyrkkeilyharrastuksen. Vuosien kuluessa Oulun kuntonyrkkeilijät ry on kasvanut yhdeksi Oulun suosituimmista harrastepohjalta toimivista liikuntapalvelujen tarjoajista. Nykyään kuutena päivänä viikossa järjestettävissä harjoituksissa käy useita satoja liikunnan harrastajia joka viikko.
Ammatiltaan Hänninen on opistoupseeri, sotilasarvoltaan majuri (ylennys 4.6.2017 Puolustusvoimain lippujuhlan päivänä). Hän jäi eläkkeelle Oulun sotilaspiirin turvallisuuspäällikön tehtävistä vuonna 2010. Hänninen on toiminut vuodesta 2000 lähtien ensin sitoutumattomana, myöhemmin kokoomuslaisena Oulun kaupunginvaltuutettuna ja Kokoomuksen valtuustoryhmän puheenjohtajana vuodesta 2011. Kaupunginvaltuustossa hän on ajanut voimakkaasti terveyteen, liikuntaan, nuorten hyvinvointiin ja vanhuspalveluihin liittyviä asioita.
Leena Havunen
Leena Havunen (s. 12. toukokuuta 1984) on Seinäjoelta kotoisin oleva suomalainen lentopalloilija. Hän pelasi kaudella 2011–2012 LP Kangasalan joukkueessa naisten lentopallon SM-liigassa. Pelipaikaltaan hän oli libero.
Havunen aloitti lentopallouransa Seinäjoen Maila-Jussien riveissä juniorina. Kaudella 2001 hän nousi 17-vuotiaana Seinäjoen Tangon naisten SM-liigajoukkueeseen, josta asti hän on jatkanut pelaamista kotimaisessa liigassa. Havunen lähti pelaamaan Messukylän Toverit kaudeksi 2003, kun Seinäjoen Tangon ajautui talousvaikeuksiin, joka johti lopulta liigapaikan menettämiseen.
Messukylän Tovereista hän suuntasi Hämeenlinnan Tarmo-Volleyhin (nyk. Vanajan Racing Club). Tarmo Volley oli voittanut peräti neljä suomenmestaruutta peräkkäin 2000 vuodesta lähtien. Vanajan Racing Clubissa Havunen pelasi kausilla 2004–2008. Ensimmäisellä kaudellaan Hämeenlinnassa hän sai hopeaa, jonka jälkeen hän voitti suomenmestaruuden neljä kertaa peräkkäin 2005, 2006, 2007 ja 2008. Kaudella 2006 Havunen valittiin SM-liigan tähtiseitsikkoon.
Leena Havunen on Vanajan Racing Clubin yksi kokeneimmista pelaajista. Racing Club uusiutui kaudeksi 2008 rajusti, ja Havunen oli ainoa jäljellä oleva pelaaja vuoden 2006 mestarijoukkueesta. Havunen oli kauden 2008 runkosarjassa paras vastaanottoja ja keräsi kehuja puolustuspelistään. Hänet valittiin helmikuun kuukauden pelaajaksi vuonna 2008.
Havunen kuului myös Suomen naisten lentopallomaajoukkueeseen. Hän pelasi ensimmäisen A-maaottelunsa 4. toukokuuta 2003 Viron maajoukkuetta vastaan. Naisten A-maajoukkueessa hän toimi ykkösliberona.
Henkilökohtaiset:
Joukkueessa:
Leonidas Polk
Leonidas Polk (10. huhtikuuta 1806 – 14. heinäkuuta 1864) oli Etelävaltioiden kenraali Yhdysvaltain sisällissodassa. Hän oli siviiliammatiltaan maanviljelijä Mauryn piirikunnasta Tennesseestä, ja presidentti James K. Polkin kolmas serkku. Hän työskenteli myös piispana episkopaalikirkossa Louisianassa, ja siitä syystä hänet tunnetaan taistelevana piispana.
Polk syntyi Raleighissa Pohjois-Carolinassa ja kävi Pohjois-Carolinan yliopistoa Chapel Hillissä ennen kuin meni West Pointin sotilasakatemiaan. Viimeisenä opiskeluvuonnaan hän liittyi episkopaalikirkkoon. Valmistumisensa jälkeen 1827 hän luopui sotilasurasta. Hänestä tuli diakoni 1830. Sinä vuonna hän nai Frances Ann Deverauxin ja tuli piispa Richard Channing Mooren avustajaksi Richmondiin.
1832 Polk muutti Maury Countyyn perheineen ja rakennutti perhekappelin, St. John'sin kirkon, Ashwoodiin. Hän oli piispana Pyhän Pietarin kirkossa Columbiassa, Tennesseessä. Hänet nimitettiin lounaisosavaltioiden lähetyspiispaksi 1838 ja Louisianan piispaksi 1841. Piispa Polk oli Etelä-Sewaneen yliopiston johtavia perustajia Tennesseessä. Hänen visionsa mukaan yliopistosta olisi tullut Etelävaltioiden johtava yliopisto, Yhdysvaltain vastine Oxfordin ja Cambridgen yliopistoille.
Sisällissodan syttyessä Polk veti Louisianan episkopaalisen konvention pois Yhdysvaltain episkopaalikirkosta. Hänen ystävänsä ja huonetoverinsa West Pointissa, Jefferson Davis, suostutteli Polkin hyväksymään nimityksen Etelävaltioiden armeijaan. Polk nimitettiin kenraalimajuriksi komentamaan hallintoalue kahta (aluetta Mississippi- ja Tennesseejokien välillä) 1861. Hän syyllistyi yhteen sisällissodan suurimmista möhläyksistä lähettämällä joukkojaan valtaamaan kentuckylaista Columbuksen kaupunkia syyskuussa 1861. Kentyckyn hallinto oli julistautunut puolueettomaksi, mutta Polkin joukkojen suorittama hyökkäys sai sen siirtymään nopeasti unionin leiriin.
Polk organisoi Mississippin armeijan ja osia Tennesseen armeijasta, missä hän myöhemmin palveli kenraaliluutnanttina. Polk suunnitteli joukoilleen oman erikoisen taistelulippunsa, sinisellä pohjalla olevan Pyhän Yrjön ristin koristettuna 11 tähdellä, jotka kuvasivat jokaista etelävaltioita. Shilohin taistelussa Polk komensi armeijakuntaa.
Seuranneista erimielisyyksistä kenraali Braxton Braggin kanssa, Polk siirrettiin Mississippiin, ja otti myöhemmin komentoonsa Alabaman, Mississippin ja Itä-Louisianan. Braggin seuraaja Joseph E. Johnston käski Polkin joukkoineen liittyä Tennesseen armeijaan Atlantan kampanjaa varten.
Polk oli tiedustelemassa vihollisen asemia esikuntansa kanssa 14. kesäkuuta 1864, kun hän sai surmansa Pohjoisvaltioiden ampumasta Hotchkiss-tykinkuulasta Pine Mountainissa, Mariettassa, Georgiassa. Huolimatta huonoista kenttäsuorituksistaan Polk oli joukkojensa keskuudessa suosittu ja hänen kuolemaansa surtiin laajalti Tennesseen armeijassa. Polk haudattiin Augustaan Georgiaan, mutta vuonna 1945 hänen ja hänen vaimonsa jäänteet siirrettiin Kristuksen katedraaliin New Orleansiin.
Minutemen (vuoden 2008 elokuva)
Minutemen on Disney Channelin vuonna 2008 julkaistu nuorten tieteiselokuva, jonka on ohjannut Lev L. Spiro.
Virgil Fox ja Charlie Tuttle ovat kuuluneet high schoolinsa epäsuosittuihin oppilaisiin ensimmäisestä koulupäivästä lähtien. Kolmannen kouluvuoden alulla Charlie kertoo ystävälleen keksineensä, kuinka voisi rakentaa aikakoneen. Avukseen he värväävät Zeke Thompsonin, joka hänkin kuuluu epäsuosittuihin. Aikakoneen valmistuttua Virgil keksii, että he käyttäisivät sitä auttaakseen koulun muita kiusaamista tai muita vääryyksiä kohdanneita oppilaita.
Kolmikko kutsuu itseään ”minuuttimiehiksi”, vaikka muiden oppilaiden keskuudessa anonyymit sankarit tunnetaankin lumipuvuistaan, joita he käyttävät suojautuakseen aikapyörteen kylmyydeltä. Pian Charlie kuitenkin huomaa, että heidän aikahyppynsä ovat sivuvaikutuksenaan tehneet reiän aika-avaruusjatkumoon. Minuuttimiehet joutuvat pelastamaan koko maailman suurelta tuholta.
Jaana Ronkainen
Jaana Ronkainen (s. 22. marraskuuta 1965 Oulu) on suomalainen entinen kilpajudoka.
Hänen parhaat saavutuksensa ovat judon Euroopan mestaruus (1989) ja EM-hopea (1988) 52-kiloisten sarjassa sekä EM-pronssi 48-kiloisissa (1982). Vuoden 1990 EM-kilpailuissa hän oli 52-kiloisissa seitsemäs.
Ronkainen edusti seuratasolla Oulun Judokerhoa ja Tampereen Fusegia. Hän voitti Suomen mestaruuden 48-kiloisten sarjassa 1981–1983, 52-kiloisissa 1985–1989 ja 56 kilogramman sarjassa 1991–1992. SM-hopeaa hän sai 48-kiloisissa 1984. Hän sai mitaleja myös Pohjoismaiden mestaruuskilpailuissa, Britannian ja Saksan avoimissa, Fukuokan turnauksessa sekä opiskelijoiden MM-kilpailuissa. Ronkainen päätti kilpauransa vuoden 1992 EM-kilpailujen jälkeen, mutta hän vieläkin valmentaa esimerkiksi kilpajudokoita Oulun Judokerhossa muun seurassa työskentelyn ohella.
Ronkainen on avioliitossa, ja hänellä on kolme lasta. Koulutukseltaan hän on lääketieteen tohtori.
Bokserit
Bokserit ovat miesten suosittu lyhytlahkeinen alusvaatemalli, jotka ovat joko väljät (varsinaiset bokserit, "boxers") tai ihon myötäiset ("boxer briefs" tai "trunks"). Suomessa molempia tyyppejä nimitetään yksinkertaisesti boksereiksi.
Termiä on käytetty Yhdysvalloissa vuodesta 1944 asti kuvaamaan elastisella vyötäröllä varustettuja lyhyitä shortseja, joita nyrkkeilijät (eng. "boxer") alkoivat tuolloin käyttämään nahkavyötettyjen shortsien sijaan.
Bokserit valmistetaan tyypillisesti puuvillakankaasta.
Latrell Sprewell
Latrell Fontaine Sprewell (s. 8. syyskuuta 1970) on yhdysvaltalainen entinen koripalloilija, joka pelasi viimeksi NBA:ssa Minnesota Timberwolvesin riveissä kaudella 2004–2005. Sprewell on 196 senttiä pitkä ja oli pelipaikaltaan pieni laitahyökkääjä/heittävä takamies.
Sprewell valittiin NBA:n toiseen tulokasviisikkoon kaudella 1992–1993 sekä NBA:n ensimmäiseen tähdistöviisikkoon kaudella 1993–1994. Hän edusti NBA:ssa Golden State Warriorsia vuosina 1992–1998, New York Knicksiä vuosina 1998–2003 sekä Minnesota Timberwolvesia vuosina 2003–2005.
1. joulukuuta 1997 Latrell Sprewell kuristi Warriorsin harjoituksissa valmentaja P. J. Carlesimoa 10–15 sekunnin ajan ennen kuin muut pelaajat tulivat väliin. Noin 20 minuuttia myöhemmin hän vielä palasi harjoituksiin ja löi Carlesimoa. Sprewell sai aluksi 82 ottelun pelikiellon, joka lyhennettiin myöhemmin 68 otteluun. Pelikielto on NBA-historian pisimpiä. Sprewell ei enää jatkanut Warriorsissa, vaan siirtyi tammikuussa 1999, , päätyttyä, New York Knicksiin, joka antoi Warriorsille vaihdossa kolme pelaajaa.
Markku Pesonen
Markku Pesonen on oululainen voimanostaja. Hänen parhaat saavutuksensa ovat Euroopan mestaruus ja MM-hopea vuodelta 1983. Hän edusti urheiluseura Oulun Tarmoa.
Miia Melkoniemi
Miia Melkoniemi on suomalainen Taekwondoin. Hän kilpaili ITF:n (International Taekwon-Do Federation) kilpailuissa. Hänen parhaat saavutuksensa ovat Euroopan mestaruus (1996) ja EM-hopeat (1992 ja 2004) erikoistekniikkakilpailussa. Koulutukseltaan hän on lääketieteen tohtori.
Norma Jean
Norma Jean tarkoittaa seuraavia:
Armeijan siviilimääräysvalta
Armeijan siviilimääräysvalta on eräs sotatieteiden ja politiikan tutkimuksen doktriini, jonka mukaan maan strategisen päätöksenteon pohjimmainen vastuu on siviilipoliittisen johdon käsissä ennemmin kuin armeijan upseereiden. Samuel P. Huntingtonin "Soldier and the State" -kirjoitusta mukaillen eräs kirjoittaja on vetänyt yhteen siviilikomennon ideaalin ”siviiliauktoriteetin määrittelemän politiikan tarkoitusperien pätevän, ammattilaisarmeijan kunnolliseen alaisuuteen”.
Doug Liman
Doug Liman (s. 24. heinäkuuta 1965 New York, Yhdysvallat) on yhdysvaltalainen elokuvaohjaaja, -tuottaja ja kuvaaja. Hänen töitään ovat muun muassa "Swingers" (1996), "Go" (1999), "Medusan verkko" (2002), "Mr. & Mrs. Smith" (2005), "Jumper" (2008), "Fair Game" (2010) ja "Edge of Tomorrow" (2014).
Desmond Askew
Desmond Askew (s. 17. joulukuuta 1972) on brittiläinen näyttelijä. Hänet muistetaan kansainvälisesti varsinkin Simon Bainesin roolista Doug Limanin elokuvassa "Go" (1999).
Lontoossa syntynyt Askew opiskeli Sylvia Young Theatre Schoolissa. Hän on elokuviensa ohella esiintynyt televisiosarjoissa.
Ismo Mäkinen
Ismo Mäkinen (s. 16. lokakuuta 1977 Vammala) on suomalainen taekwondoin. Hän on kilpaillut ITF:n (International Taekwon-Do Federation) kilpailuissa. Hän on lajissaan maailman kaikkien aikojen menestyksekkäimpiä urheilijoita.
Mäkisen parhaat saavutukset taekwondossa ovat maailmanmestaruudet vuosilta 2003, 2005, 2007 ja 2009, sekä Euroopan mestaruudet vuosilta 2003, 2004 ja 2006 liikesarjakilpailuissa. Lisäksi hän on saavuttanut kaksi EM-pronssia ottelussa alle 71 kilon sarjassa vuosina 2004 ja 2005.
Koulutukseltaan Mäkinen on kasvatustieteiden maisteri.
Jay Mohr
John Ferguson "Jay" Mohr (s. 23. elokuuta 1970) on yhdysvaltalainen näyttelijä ja koomikko. Hän on naimisissa toisen vaimonsa, näyttelijä Nikki Coxin kanssa. Hänellä on lapsi edellisestä avioliitosta.
Mohr syntyi Veronassa, New Jerseyssä. Hän tuli tunnetuksi "Saturday Night Liven" esiintyjänä jo 1990-luvun alkupuolella; hän kuvaa tätä aikaa menestyskirjassaan "Gasping for Airtime: Two Years in the Trenches of Saturday Night Live" (2004).
Mohr on esiintynyt myöhemmin muiden muassa elokuvissa "Jerry Maguire – elämä on peliä" (1996), "Suicide Kings – epätoivoinen salaliitto" (1997), Täydellinen Sulhanen (1997). "Paulie" (1998), "Go" (1999), "Anna hyvän kiertää" (2000) ja "Pluto Nash" (2002). Jay on myös esiintynyt sarjassa "Aavekuiskaaja" (kaudet 2. ja 3.) ja ollut pääroolissa sarjassa "Sinkkuisä Gary".
Alchemy (Yngwie Malmsteenin albumi)
Alchemy on Yngwie Malmsteenin vuonna 1999 Dream Catcherin kautta julkaisema albumi. Malmsteen on myös tuottanut kyseisen albumin ja säveltänyt, sanoittanut ja sovittanut kaikki levyn kappaleet.Japanin bonuskappale
Nikki Cox
Nicole Avery "Nikki" Cox (s. 2. kesäkuuta 1978) on yhdysvaltalainen näyttelijä. Hänet tunnetaan muiden muassa televisiosarjoista "Rakkaat viholliset" ja "Las Vegas". Hän esitti myös Nikki Whitea kaksi kautta kestäneessä sarjassa "Nikki".
Los Angelesissa, Kaliforniassa syntynyt Cox teki ammattilaisdebyyttinsä vuonna 1988. Hän meni 29. joulukuuta 2006 naimisiin näyttelijä Jay Mohrin kanssa.
Vieraileva esiintyminen "Baywatchissa" toi Coxille vuonna 1993 Young Artist -ehdokkuuden.
Nina Siemaszko
Antonina Jadwiga "Nina" Siemaszko (s. 14. heinäkuuta 1970) on yhdysvaltalainen näyttelijä. Hän syntyi Chicagossa, Illinoisissa, näyttelijä Casey Siemaszkon siskona.
Siemaszko on esiintynyt aktiivisesti sekä televisiossa että elokuvissa.
Camilla Munsterhjelm
Camilla Munsterhjelm on suomalainen nyrkkeilijä. Hänen paras saavutuksensa on EM-pronssi vuonna 2001 sarjassa alle 54 kg. Hän on myös saanut hopeaa PM-kisoissa vuonna 2003. Lisäksi hänellä on useita SM-mitaleja lajissaan. Seuratasolla hän edustaa Oulun Kehäkerhoa, valmentajanaan Taisto Alatalo. Koulutukseltaan hän on eläinlääkäri.
Bleach: Heat the Soul
Bleach: Heat the Soul on vain Japanissa ilmestynyt, menestyneeseen anime- ja mangasarjaan perustuva 3d-tappelupelisarja joka on ilmestynyt vain PsP:lle.
Tulievä
Tulievä ("Epalzeorhynchos frenatum") on särkikala, joka on suosittu akvaariokala.
Tulievän vartalo on vihertävänmusta, pyrstö ja evät punaiset. Se kasvaa 15 cm pitkäksi.
Tulievä on kotoisin Thaimaasta, jossa sitä tavataan esimerkiksi Mekong- ja Chao Phraya -jokien vesistöissä.
Tulievä on melko reviiritietoinen kala, jota ei suositella lajitoverien joukkoon. Myös saman näköiset kalat ärsyttävät sitä varsinkin pienessä akvaariossa.
Tulievä syö kasvispitoista sekaruokaa: hiutaleita ja pakasteruokaa. Akvaarion minimikoko 250-litraa, pH 6,5–8,0, lämpötila 23–27 °C, kovuus mieluiten pehmeä tai keskikova.
Jim Duggan
"Hacksaw" James Stuart "Jim" Duggan (s. 14. tammikuuta 1954) on yhdysvaltalainen showpainija. Hän muun muassa voitti World Wrestling Entertainmentin ensimmäisen Royal Rumblen vuonna 1988.
Duggan syntyi Glens Fallsissa, New Yorkin osavaltiossa. Hän sairastui 1990-luvun viimeisinä vuosina munuaissyöpään.
Hacksaw palasi vuoden 2009 Royal Rumbleen 29. paikalta, mutta ei voittanut ottelua.
Vuonna 2011 hän pääsi WWE:n Hall of Fameen.
Levon Ter-Petrosjan
Levon Ter-Petrosjan (, ), s. 9. tammikuuta 1945) oli itsenäisen Armenian ensimmäinen presidentti 1991–1998.
Ter-Petrosjan syntyi Aleppossa Syyriassa syyrianarmenialaiseen kommunistiperheeseen, joka siirtyi 1946 Neuvosto-Armeniaan. Ter-Petrosjan valmistui 1968 Jerevanin yliopistolta ja täydensi opistojaan Leningradissa idäntutkimuksen instituutissa. Hän sai tohtorinarvon 1987. Hän työskenteli Manouk Abeghianin mukaan nimetyssä kirjallisuusinstituutissa sekä Maštoottien muinaisten käsikirjoitusten instituutissa Matenadaranissa.
Hänen poliittinen uransa alkoi 1960-luvulla ja helmikuussa 1988 hän johti Karabah-komiteaa, jonka tavoitteena oli yhdistää Vuoristo-Karabah Armeniaan. Viranomaiset pidättivät sen johtajat joulukuussa 1988 ja heidät pidettiin vangittuna seuraavan vuoden toukokuun loppuun. Ter-Petrosjan oli tämän jälkeen panarmenialaisen kansallisen liikkeen johtajistossa ja myöhemmin sen puheenjohtajana.
Elokuussa 1989 hänet valittiin tasavallan korkeimpaan neuvostoon. 4. elokuuta 1990 hänestä tuli Armenian SNT:n Korkeimman neuvoston puheenjohtaja, eli valtionpäämies.
Hänet valittiin maan presidentiksi 16. lokakuuta 1991 ja uudelleen 22. syyskuuta 1996. Uudelleenvalinnan yhteydessä oppositio esitti syytöksiä vaalivilpistä, mutta kansainväliset tarkkailijat tukivat maan johtoa. Hänen kannatuksensa laski myöhemmin kun häntä alettiin syyttää Neuvostoliiton jälkeisestä maan talouden romahduksesta. Erityisesti Armenian vallankumouksellinen liitto (Dašnatsutjun) arvosteli häntä, ja puolue kiellettiin ja sen johtajat vangittiin sen perusteella että johtajat olivat ulkomaalaisia maan lakien vastaisesti.
Ter-Petrosjan kannatti eräitä myönnytyksiä Azarbaidžanille Vuoristo-Karabahin kiistassa rauhansopimuksen saavuttamiseksi, mutta hallituksen ministerit, etenkin pääministeri Robert Kotšarjan kieltäytyivät hyväksymästä kansainvälisten välittäjien neuvottelemia myönnytyksiä. Vuonna 1998 Ter-Petrosjan erosi virastaan Vuoristo-Karabahin kiistan takia.
Syyskuussa 2007 Ter-Petrosjan puhui julkisesti ensimmäisen kerran lähes kymmeneen vuoteen ja arvosteli seuraajaansa Kotšarjania korruptiosta ja ilmoitti ehdokkuudestaan vuoden 2008 vaaleissa. Hän sai virallisten tulosten mukaan 21,5 % äänistä ja sijoittui toiseksi hallituksen tukeman presidenttiehdokkaan pääministeri Serž Sargsjanin jälkeen. Ter-Petrosjan kieltäytyi hyväksymästä tulosta ja syytti hallitusta tuloksen väärentämisestä.
Pamela Hayden
Pamela Hayden (s. 28. marraskuuta 1953) on yhdysvaltalainen ääninäyttelijä ja stand up -koomikko.
Hayden tunnetaan useista äänirooleistaan animaatiosarja "Simpsoneissa", jossa hän esittää pääasiassa lapsihahmoja. Tärkein hänen rooleistaan sarjassa on Bart Simpsonin luokkatoveri ja ystävä Milhouse Van Houten, muita rooleja ovat Jimbo Jones, Rod Flanders, Sarah Wiggum, Miss Springfield ja Janey. Uransa alkuvaiheessa hän esiintyi televisiosarjoissa, kuten "Hill Street Blues" ja "Designing Women". Ensimmäisiä äänirooleja Hayden teki vuonna 1984.
"Simpsonien" ohella Hayden tunnetaan muun muassa "Lloyd in Spacesta". Hän on antanut äänensä myös videopeleihin, kuten , ja The Simpsons Game.
Ihode
Ihode on kylä ja taajama Pyhärannassa Varsinais-Suomessa. Taajamassa oli vuoden 2011 lopussa 625 asukasta, joista 619 asui Pyhärannassa ja 6 Laitilan puolella.
Ihode sijaitsee Turusta Raumalle johtavan Valtatie 8:n varressa. Sen naapurikyliä Pyhärannassa ovat Polttila ja Varhokylä Ihodesta hiukan Laitilaan päin valtatien 8 varrella. Ihodessa toimii peruskoulun 1–6 luokille opetusta antava ja myös esiopetusta tarjoava viisiopettajainen Ihoden koulu. Tunnetuihin ihodelaisiin kuuluu suomalainen poplaulaja Anna Eriksson.
Kylän halki virtaa Ihodenjoki, joka laskee Kaukanlahteen Mannerveden perukassa Pyhärannan Kaukassa. Joki saa alkunsa Pyhärannan, Laitilan ja Rauman, aiemmin Kodisjoen rajalla sijaitsevasta Otajärvestä, joka on arvokas lintujärvi. Otajärvellä on retkeilyä varten muun muassa lintutorneja ja opastuspaikkana toimiva Otajärven luontotupa.
Hiiraan
Hiiraan on Somalian alue eli "gobol", jonka pääkaupunki on Beledweyne. Hiiraanissa suurin klaani on hawiye, mutta asukkaita kuuluu myös Rahanweyniin ja Darodiin. Alueen pinta-ala on 31 510 neliökilometriä. Vuonna 2008 asukkaita arvioitiin olevan vähän yli 517 000.
Somalian ensimmäinen presidentti Aden Abdullah Osman Daar syntyi Hiiraanissa.
Annie-gaala 1973
Annie-gaala 1973 oli toista kertaa järjestetty palkintogaala, jossa jaettiin vuotuiset Annie-palkinnot vuoden 1973 parhaille animaatioiden tekijöille, joita oli vain yksi animaattori, ohjaaja ja tuottaja Walter Lantz, joka tunnetaan muun muassa Nakke Nakuttajan luojana.
Voittajat lihavoituna:
John Giorno
John Giorno (s. 1936 New York City) on yhdysvaltalainen runoilija ja performanssitaiteilija.
John Giorno valmistui Columbian yliopistosta vuonna 1958. 1962 hän tutustui taiteilija Andy Warholiin työskennellessään pörssimeklarina New Yorkissa. Warholin vaikutus Giornon kehitykseen runoilijana oli erittäin suuri. He olivat hyvin läheisiä vuoteen 1964 saakka, jonka jälkeen he tapasivat vain harvoin. Heidän välinsä lämpenivät uudelleen vähän ennen Warholin kuolemaa vuonna 1987. Rock-klubeissa esiintynyttä Giornoa pidetään myös yhtenä Poetry Slam-liikkeen syntyyn vaikuttaneista hahmoista.
John Giorno nousi julkisuuteen esiinnyttyään Warholin elokuvassa "Sleep" (1963), jossa paikallaan olevalla kameralla kuvattiin Giornoa nukkumassa viiden tunnin ajan. Giorno perusti vuonna 1965 voittoa tavoittelemattoman tuotantoyhtiön nimeltä "Giorno Poetry Systems". Tuotantoyhtiön tarkoituksena oli tuoda runoutta uuden yleisön saataville käyttäen innovatiivisia teknologisia ratkaisuja. Giorno Poetry Systems julkaisi mm. äänilevyjä, cd-levyjä, kasetteja, videoita, DVD-levyjä, filmejä ja silkkipanotekniikalla painettuja runotauluja.
"Giorno Poetry Systemsin" taiteilijoita olivat mm. William S. Burroughs, Laurie Anderson, Patti Smith, Allen Ginsberg ja Philip Glass. Tuotantoyhtiönsä kautta Giorno toteutti vuosina 1969-1971 toimineen Dial-A-Poem runopuhelinpalvelun. Puhelimeen soitettiin sen toiminta-aikana miljoonia puheluita. Puhelinpalvelussa lukivat runojaan mm. Allen Ginsberg, Joe Brainard, Anne Waldman ja John Cage.
John Giorno on myös näkyvä AIDS-aktivisti, jonka vuonna 1984 perustama "AIDS Treatment Project" toimii edelleenkin.
Vuodesta 1964 samassa osoitteessa New Yorkin Boveryssa asunut ja tiibetinbuddhaisuutta harjoittava Giorno kirjoittaa ja esiintyy edelleen aktiivisesti. Viime vuosina hän on keskittynyt esiintymistensä ohella myös runovideoiden tekemiseen. Hänen videonsa "Just Say No To Family Values" voitti Zebra-runofilmikilpailun vuonna 2006.
John Giornon muistelmateos "You Got to Burn to Shine" (ISBN 1852423218) ilmestyi vuonna 1993. Hänen valitut runonsa vuosilta 1962-2007 "Subduing Demons in America" (ISBN 1593762046) ilmestyi vuonna 2008.
Suomessa Giorno on vieraillut yhteiskiertueella William S. Burroughsin kanssa vuonna 1984. Kesäkuussa 2010 John Giorno vieraili Suomessa tamperelaisen Annikin runofestivaalin kutsumana, missä hän oli pääesiintyjänä.
Zao (yhtye)
Zao (IPA: ˈzeɪoʊ, ) on yhdysvaltalainen yhtye kotoisin Greensburgista, Pennsylvaniasta ja yksi metalcore-suuntauksen aloittajayhtyeistä. Vuonna 1993 Parkersburgissa, West Virginiassa perustetussa Zaossa on soittanut useita muusikoita, ja yksikään alkuperäisjäsen ei enää soita yhtyeessä.
Yhtye on levyttänyt yhtiöille Solid State Records, Ferret Records ja Tooth & Nail Records. Zao on uransa aikana julkaissut 9 täyspitkää studioalbumia, 3 ep:tä, kahden levyn DVD-dokumenttivideon ja tehnyt useita konserttikiertueita. Yhtye on saavuttanut rajallisen mutta maailmanlaajuisen ihailijajoukon ja on samalla asettanut normit metalcore-suuntaukselle. Yhtye sai valtavirran huomiota vuoden 2004 albumillaan "The Funeral of God".
Kristinusko on vaikuttanut suuresti Zaon tuotantoon: koska perustajajäsenet väittivät harjoittavansa vahvaa suhdetta Jumalaan, Zaota pidettiin vakaumuksellisena, kristillisenä yhtyeenä. Tämä muuttui yhtyeen uran aikana: keulahahmo Jesse Smith muutti vähitellen näkemystään yhtyeen päämäärän suhteen ja ei pitänyt Zaoa enää täysin kristillisenä. Uuden laulajan Dan Weyandtin liityttyä Zaoon sanoitukset muuttuivat jyrkästi: Weyandt ei pitänyt kristinuskon eteenpäin viemistä tarkoituksena, vaan viestitti mieluummin, että hän eli Jumalan ansiosta, ja että tämä auttoi häntä henkikohtaisissa ongelmissa. Koska vain puolet yhtyeen jäsenistä sanovat olevansa kristittyjä, Zao ei pidä itseään enää kristillisenä yhtyeenä vaan ryhmänä avoinmielisiä artisteja. Kuitenkin yhtyeen MySpace-sivulla olevassa haastattelussa Zaon manageri sanoo, että kaikki jäsenet ovat kristittyjä. Kitaristi Scott Mellinger kuvasti yhtyeen näkemystä uskontoon sanomalla: "Me emme myy Kristusta. Me vain seuraamme Häntä!" Kirjoitti yhtye jatkossa kristillisistä aiheista sanoituksissaan tai ei, Zao sanoo soittavansa mielellään Cornerstone Festivalissa, joka on täysin kristillinen tapahtuma.
Myytinmurtajat (3. tuotantokausi)
Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun, jotka pyritään empiirisillä kokeilla osoittamaan mahdollisiksi tai mahdottomiksi.
Adam ja Jamie kilpailivat jälleen toisiaan vastaan. Tällä kertaa kisattiin, kumpi pakenee ensin vankilasta salsalla. Jamie voitti kisan.Jääsekoitusten lämpötilat:
Oluiden lämpötilat (5 minuutin kuluttua):
Lopulliset lämpötilat:
Rakennustiimi rakensi muinaisen Bagdadin pariston ja kokeilivat siihen liittyviä myyttejä.
Bagdadin paristoa voi käyttää...
Adam ja Jamie päättivät kokeilla, voiko kristallilasia rikkoa ihmisäänellä, kuten Ella Fitzgerald teki Memorexin mainoksen mukaan.
Kyseessä on eräs sanonta, kuten erääsä aikaisemmassa jaksossa tutkittavana ollut "neula heinäsuovassa".
Pyramidivoimalla voi...
Adam ja Kari laittoivat itsensä tässä myytissä koetukselle. Ensin heidän piti ajaa rata ilman mitään häiriöitä, sitten Jamien kännykän kautta antamilla kysymyksillä ja lopuksi humalassa eli juuri ja juuri alle 0,8 promillen annostuksella.
Kyseessä on myytti elokuvasta "Robin Hoodin seikkailut" (1938), jossa Robin Hood halkaisi nuolen toisella nuolella.
Jakso oli Myytinmurtajien toinen jakso, jossa jo testattuihin myytteihin palattiin.
Vodka...
Tämä myytti on peräisin japanilaisesta peliohjelmasta.
Koska Adam ja Grant kärsivät merisairaudesta, Myytinmurtajat päättivät etsiä siihen parannuskeinon.
Merisairauden voi parantaa...
A Sense of Purpose
A Sense of Purpose on In Flamesin yhdeksäs studioalbumi, joka julkaistiin 1. huhtikuuta 2008. Albumista julkaistiin myös rajallinen 1500:n kappaleen erikoispainos. Albumi on viimeinen, jolla esiintyy yhtyeen perustajajäsen Jesper Strömblad.
Albumi nousi Suomen virallisen listan sijalle 3.
Sven-Olof Westerlund
Sven-Olof Westerlund (s. 29. heinäkuuta 1935, Helsinki) on suomalainen taidegraafikko, kuvittaja ja taidemaalari. Hänet tunnetaan monenlaisista töitä: toisaalta valokuvamaisista lyijykynäpiirroksista ja grafiikan lehdistä, toisaalta abstrakteista töistä joissa on selkeärajaisia värikenttiä ja voimakkaita perusvärejä. Hän on myös kuvittanut ja taittanut kirjoja ja lehtiä, sekä suunnitellut levynkansia ja julisteita.
Westerlund opiskeli Vapaassa Taidekoulussa 1954, Taideteollisessa oppilaitoksessa 1957–60 ja Aukusti Tuhkan ateljeessa 1961–63. Hänen töitään oli ensi kertaa esillä Helsingissä 1961.
Westerlund palkittiin Pro Finlandia -mitalilla vuonna 1988. Hän asuu ja työskentelee Mäntsälän Ohkolassa.
Michelle Gayle
Michelle Patricia Gayle (s. 2. helmikuuta 1971 Lontoo, Iso-Britannia) on englantilainen näyttelijä ja laulaja. Hänet tunnetaan BBC:n saippuasarjasta "EastEnders", jossa hän esiintyi vuosina 1990–1993.
Gayle oli ehdokkaana Ison-Britannian edustajaksi vuoden 2008 euroviisuihin kappaleella "Woo (You Make Me)". Isoa-Britanniaa edustamaan valittiin kuitenkin Andy Abraham.
Don Tapscott
Don Tapscott (s. 1947) on kanadalainen konsultti, kirjoittaja ja kansainvälisesti tunnettu puhuja, joka on erikoistunut liiketoimintastrategioihin ja organisaatiomuutokseen. Hän on kirjoittanut alaltaan useita kirjoja ja toimii perustamansa "New Paradigm" -nimisen yrityksen johtajana. Häntä pidetään eräänä merkittävimmistä kanadalaisista liike-elämän media-auktoriteeteista. Tapscott on nimitetty kunniatohtoriksi kahdessa kanadalaisessa yliopistossa.Tapscott on kirjoittanut, toimittanut, sekä ollut kanssakirjoittajana 11 kirjassa, jotka käsittelevät enimmäkseen teknologian merkitystä liiketoiminnassa ja organisaatiomuutoksessa. Hänen vuonna 2006 ilmestynyt kirjansa (yhdessä Anthony Williamsin kanssa) nimeltä "Wikinomics: How Mass Collaboration Changes Everything" pääsi useille bestseller-listoille ja valittiin muun muassa kuuden Financial Timesin ja Goldman Sachsin valitseman "Business book of the year" -ehdokkaan joukkoon vuonna 2007. Myös monet hänen aiemmista kirjoistaan ovat nousseet liike-elämän kirjojen bestseller-listoille.Kirjojensa lisäksi hän on kirjoittanut useita lehtiartikkeleita alaltaan sanomalehtiin ja liike-elämän aikakauslehtiin. Hän on toiminut myös enRoute-lehden kolumnistina.
Andy Abraham
Andrew Abraham (s. 16. heinäkuuta 1964 Lontoo, Iso-Britannia) on brittiläinen laulaja. Aiemmin roskakuskina toiminut Abraham nousi julkisuuteen "The X Factor" -kykyjenetsintäohjelman kautta vuonna 2005.
Abraham edusti Britanniaa vuoden 2008 Eurovision laulukilpailussa kappaleella ”Even If” ja sijoittui finaalissa 14 pisteellä 23:lle eli jaetulle viimeiselle sijalle Puolan ja Saksan edustajien kanssa.
Veli Koljonen
Veli Koljonen (s. 1951) on muoniolainen taiteilija. Koljonen kuvaa Lapin luontoa, kasveja ja eläimiä. Koljonen hankki nuorena oppia maalaamiseen Saksassa. Hänet tunnetaan värikkäänä taiteilijapersoonana. Maalauksen lisäksi hän ilmaisee itseään musiikin avulla, laulaen ja soittaen uruilla. Koljonen on myös erämies ja hän löytää aiheita eräreissuilta. Hänellä on kelolinna galleriana ja ateljeekotina Muonion Särkijärven kylässä.
Veli Koljosen isä oli tunnettu kirjailija, valokuvaaja ja lauluntekijä Vilho Koljonen.
Unplugged (Eric Clapton)
Unplugged on brittiläisen laulaja-lauluntekijä Eric Claptonin soolouran kuudes livealbumi. Albumi äänitettiin Englannin Windsorissa vuoden 1992 tammikuussa Music Televisionin suosittua "MTV Unplugged" -ohjelmasarjaa varten ja se julkaistiin saman vuoden elokuussa CD- ja vinyylilevynä ja C-kasettina.
Albumi voitti kuusi Grammy-palkintoa vuonna 1993. Albumi palkittiin vuoden albumina ja Clapton palkittiin albumin johdosta sekä parhaan mieslaulajan popesityksestä että parhaan mieslaulajan rockesityksestä. Albumin kappale ”Tears in Heaven” palkittiin vuoden kappaleena ja vuoden levytyksenä. Lisäksi kappale ”Layla” palkittiin parhaana rock-kappaleena.
Hevinkelium
Hevinkelium on turkulainen heavy metal -yhtye, joka tuli tunnetuksi metallimusiikiksi sovittamistaan virsistä. Yhtye on julkaissut yhden albumin ja muutaman singlen.
Kotisivujensa mukaan baarikeskustelusta alkunsa saanut yhtye perustettiin vuonna 1997, ja se julkaisi Mefisto Productions -levymerkillä albumin "Varrella virren". Julkaistuaan esikoislevynsä Hevinkelium hankki mainetta soittamalla useita konsertteja vuodessa.
Vuonna 2003 laulaja Taage (Tapio Laiho) perusti heavy metal -yhtyeen Kilpi yhdessä kitaristi Petteri Kilven kanssa. Vuonna 2006 Taage osallistui Metallimessuun esilaulajana. Tämä metallimusiikin säestyksellä pidettävä jumalanpalvelus herätti konseptina huomiota lehdistössä, ja jotkut toimittajat olettivat Taagen olevan mukana juuri Hevinkelium-taustansa vuoksi.
Sakkeus/Sacce eli Sakke Koivula tunnetaan myös Peer Günt -yhtyeen rumpalina.
Hevinkelium teki paluun vuonna 2007, vaikka olikin ollut kasassa koko ajan, ja aloitti jälleen vuotuiset konserttiesiintymiset.
Hevinkelium soittaa Turussa joka vuosi joulun tietämillä jouluehtoollis-konsertin (tapahtuma on jo perinne vuodesta 1998)
Hevinkeliumin musiikki on perinteistä, melodista ja suoraviivaista heavy metalia. Laulu on korkeaa ja mahtipontista. Tempo vaihtelee keskinopeasta laahustavan hitaaseen tyyliin. Uruilla on kuuluva osuus yhtyeen äänimaisemassa, ja niitä soitetaan myös kirkkomusiikin tyylisesti. Yhtye nimittää musiikkiansa "Beetleheviksi", ja metallisovitukset noudattavat vapaasti mukaillen alkuperäisiä virsisävellyksiä. Varhaisissa mainoskuvissaan yhtye käytti uskonnollisia asuja.
Yhtyeellä on parodinen maine, ja lehdistö ottaa Hevinkeliumin harvoin vakavasti. Vaikka Hevinkeliumia ei välttämättä voi nimittää "kristilliseksi yhtyeeksi", ryhmä mainitaan usein suomalaisissa metallimusiikkia käsittelevissä lehtiartikkeleissa, kun huomioidaan suuntauksen kristillisemmät edustajat tai puhutaan kristillisen metallimusiikin käsitteestä. Hevinkeliumin levyt eivät ole myyneet suuria määriä (joskin 1000 kpl ensimmäinen painos myytiin loppuun hetkessä), ja sen saamat arvostelut ovat vaihtelevia. Levystä on otettu ainakin kolme painosta. Hevinkelium on kuitenkin tunnettu Suomen metallipiireissä, ja yhtyeellä on huumorimaineestaan huolimatta kannattajia myös hengellisissä piireissä.
Vuonna 2011 internet-palvelu UGO listasi Hevinkeliumin promootiokuvan maailman 36. huonoimmaksi kautta aikojen.Singlet: Tiellä ken vaeltaa/ Herra matkamies maan (1999), ja Mä silmät luon ylös taivaaseen (2006)
Tobin Bell
Tobin Bell, oik. Joseph H. Tobin, Jr., (s. 7. elokuuta 1942 Queens, New York, New York, Yhdysvallat) on yhdysvaltalainen näyttelijä. Hänet tunnetaan parhaiten Jigsaw’n roolista "Saw"-elokuvista.
Tobin Bell syntyi nimellä Joseph H. Tobin, Jr. Queensissa, New Yorkissa ja kasvoi Massachusettsin Weymouthissa. Hänen äitinsä, Eileen Bell, on brittiläinen näyttelijä, joka työskentelee Quincy Repertory Companyssa. Bellin isä, Joseph H. Tobin Sr., perusti WJDA-radioaseman Quincyssä, Massachusettsissa ja toimi kerran New Yorkin osavaltion Gloversvillen kaupungin pormestarina.
Bell opiskeli collegessa journalismia ja liberaalitieteitä aikomuksenaan ruveta kirjailijaksi ja toimia radiossa. Häntä myös kiinnostivat ympäristöasiat ja hankki maisterin paperit luonnontieteistä New Jerseyn Montclair State Universitystä ja samaan aikaan hän työskenteli New York Botanical Gardenilla Bronxissa, New Yorkissa. Hume Cronyn ja Jessica Tandy Bostonin yliopistolla innoittivat häntä aloittamaan näyttelijänuran.
Bell aloitti näyttelijänuransa vuonna 1980 ja hänestä tuli The Actors Studion jäsen. Hän teki debyyttinsä pienessä roolissa tarjoilijana vuonna 1982 ensi-iltansa saaneessa elokuvassa "Tootsie – lyömätön lyyli", jonka pääosassa esiintyy Dustin Hoffman. Hänen varhaisimpiin elokuviin lukeutuvat myös "Mississippi palaa", "Syytön mies", "Mafiaveljet" ja "Ruby" sekä vierailut televisiosarjoissa, kuten "Kutsukaa McCall", "Koira haudattuna" ja "Seinfeld".
Bell esittää useasti rosvoa tai sarjamurhaajaa ja on tullut tunnetuksi erittäin pehmeästä, ilmeettömästä äänestään. Hän näytteli palkkamurhaajaa elokuvassa "Firma" (1993) ja pommittaja Theodore Kaczynskia televisioelokuvassa "" (1996). Hänellä on ollut myös Mendozan rooli elokuvassa "Tulilinjalla" (1993) ja Dog Kellyn rooli elokuvassa "Nopeat ja kuolleet" (1995). Hän on myös lainannut ääntään Zaragozalle animaatioelokuvaan "Tie El Doradoon" (2000). Hän on tehnyt vierailuja televisiosarjoihin "Sopranos", "Alias", "Siskoni on noita" ja "24".
Viime aikoina Bell on esittänyt Jigsaw-sarjamurhaajaa, joka haluaa uhrien arvostavan elämää kieroilla peleillä, elokuvassa "Saw" ja sen jatko-osissa "Saw II", "Saw III", "Saw IV", "Saw V", "Saw VI" ja "Saw VII 3D" (2004–2010). Bell on allekirjoittanut viisi sopimusta elokuvasarjassa. Hän on tehnyt rooleja muihinkin kauhuelokuviin, kuten "Buried Alive", "Decoys 2" ja "Boogeyman 2". Hän myös ääninäytteli Jigsaw’n videopeleihin "Saw" (2009) ja "" (2010). Hän voitti vuonna 2006 Fangorian Chainsaw Awardin elokuvasta "Saw II". Lisäksi hän on ollut kaksi kertaa ehdokkaana MTV Movie Awardsin kategoriassa ”paras roisto” vuosina 2006 ja 2007 elokuvista "Saw II" ja "Saw III". Bell voitti 3. lokakuuta 2009 Chiller-Eyegore Awardin kategoriassa ”paras roisto elokuvasarjassa” elokuvasta "Saw V". Bell on saanut myös kolme kertaa ehdokkuuden Scream Awardsin kategoriaan ”paras roisto” vuosina 2005, 2006 ja 2007.
Bell on kuuluisa eläinten ystävä. Hän on lainannut viittä kissaansa ja kahta koiraansa elokuviinsa. Näyttelemisen lomassa Bell työskentelee myös baseballvalmentajana. Hän harrastaa myös patikointia ja kitaransoittoa. Bell on naimisissa ja hänellä on kaksi lasta.
Special Boat Service
Special Boat Service on Iso-Britannian merivoimien erikoisjoukko ja rinnastuu maavoimien SAS (Special Air Service) -erikoisjoukkoihin. Yksikön nimi oli aiemmin Special Boat Squadron. SBS on pääosin kuninkaallisen merijalkaväen (Royal Marine Commandos) sotilaista rekrytoitu merellisiin operaatioihin erikoistunut osasto, joka toimii myös maalla. SBS on toiminut rinnan SAS:n kanssa muun muassa Afganistanissa ja Irakissa. Yksikön operatiivinen vahvuus on noin 120 sotilaista, jotka kaikki ovat saaneet taistelusukeltajan koulutuksen.
Pospisil
Pospisil on vuonna 1988 toimintansa aloittaneen Puolikuu-yhtyeen englanninkieliseksi sivuprojektiksi perustettu yhtye. Tyylillisesti Pospisilin tuotanto edustaa pop- ja rockmusiikkia. Nimi viittaa 1960-70-lukujen taitavaan jääkiekkoilijaan František Pospišiliin.
Pospisilin ensimmäinen levytys on vuonna 2005 RealLife Records -levymerkillä julkaistu single "You Baby". Kappaleesta julkaistiin myös osin samoja soittotaustoja hyödyntäen Puolikuun nimellä vuonna 2006 suomenkielinen versio nimeltä "Hei Dee Dee". Viimeksi mainitun julkaisusta vastasi Bonnier Amigo.
Pospisilin ensimmäinen pitkäsoittolevy "Acapulco" ilmestyi 5. maaliskuuta 2008. Levyn kustantamisesta vastasi Rocket Records. Levyn päättävä kappale "Last Train to Acapulco" sai jonkin verran radiosoittoa.
Pospisil-yhtyeen keulahahmo on sen laulusolisti Kari Pesonen, joka on myös säveltänyt ja sanoittanut kaikki yhtyeen kappaleet.
Jenna Elfman
Jennifer Mary Elfman (omaa sukua Butala, s. 30. syyskuuta 1971 Los Angeles, Kalifornia) on yhdysvaltalainen näyttelijä.
Elfman opiskeli alun perin tanssijaksi Los Angeles County High School for the Artsissa, josta hän valmistui vuonna 1989. Sittemmin Elfman siirtyi näyttelijäksi opiskeltuaan ennen näyttelijän uraansa Beverly Hills Playhousessa. Hän teki jo 1990-luvulla cameorooleja televisiosarjoissa, mutta aloitti näyttelemisen varsinaisesti 1990-luvun puolessavälissä.
Parhaiten Elfman tunnetaan televisiosarja Dharma ja Gregin myötä, jonka roolissa hän oli vuosina 1997–2002. Tämän aikana Elfman palkittiin muun muassa Golden Globella vuonna 1999. Elfmanilla on ollut myös pääosa tv-sarjassa Puolivahingossa, sekä yksi päärooleista tv-sarjassa Amerikan ykkösperhe (yhdessä Bill Pullmanin kanssa).
Jenna Elfman meni naimisiin näyttelijä Bodhi Elfmanin kanssa 18. helmikuuta 1995. Heillä on kaksi lasta, Story Elias (s. 23. heinäkuuta 2007) ja Easton Quinn Monroe (s. 2 maaliskuuta 2010). Bodhi Elfmanin setä on elokuvamusiikin säveltäjä Danny Elfman. Jenna ja Bodhi ovat skientologeja ja toimineet lukuisissa skientologiaan kuuluvissa järjestöissä.
Ben Diskin
Benjamin Isaac "Ben" Diskin (s. 25. elokuuta 1982 Los Angelesin piirikunta, Kalifornia) on yhdysvaltalainen ääninäyttelijä, joka aloitti uransa lapsinäyttelijänä.
Diskin aloitti uransa jo viisi vuotiaana ja esiintyi muun muassa elokuvassa Lastentarhan kyttä, josta hänet palkittiin yhdessä kymmenen muun lapsinäyttelijän kanssa erinomaisesta nuorten näyttelijöiden ryhmästä. Diskin esiintyi vielä pienissä rooleissa televisiosarjoissa, kuten Chicagon lääkärit ja Hei, olen Susan ennen siirtymistään ääninäyttelemisen pariin
Ääninäyttelemisen pariin Diskin päätyi vuonna 1993 ollessaan 11-vuotias animaatiosarjan Problem Childin myötä, josta hän sai Young Artist -ehdokkuuden vuonna 1995. Vuonna 2002 Diskin sai merkittävimmän ääniroolinsa -animaatiosarjassa, jossa hän ääninäytteli sarjan päähahmoa Numero 1:stä ja Numero 2:sta, sekä useita sivuhahmoja. Sarjan aikana Diskin dubbasi animesarjoja, kuten Blood+ ja Naruto. Vuonna 2008 Diskin oli Hämähäkkimieheen perustuvassa animaatiosarjassa Hämmästyttävä Hämähäkkimies Venomin roolissa. Samana vuonna hän dubbasi englanniksi Stitchin roolin animesarjassa Stitch!. Vuotta myöhemmin Diskin oli myös Hämähäkkimiehen roolissa videopelissä .
M240
M240 on FN Herstal -asetehtaan valmistama yhdysvaltalainen yleiskonekivääri, joka perustuu belgialaiseen FN MAG -kevytkonekivääriin.
M240 otettiin käyttöön Yhdysvaltain armeijassa vuonna 1977, jolla korvattiin M73 ja M219 konekiväärit, sekä .50 kaliiperinen M85. 1980-luvulla Yhdysvaltain merijalkaväki otti käyttöön M240 ja M240E1 ajoneuvoihin, kuten LAV-25.
1990-luvun alussa M240E4 korvasi M60E4:n, jonka se voitti kilpailussa korvata useita vuosia palveluksessa käytetyn M60:nen. M240E4:n nimi muutettiin muotoon M240B.
Annie-gaala 1974
Annie-gaala 1974 oli kolmatta kertaa järjestetty palkintogaala, jossa jaettiin vuotuiset Annie-palkinnot vuoden 1974 parhaille animaatioiden tekijöille.
Voittajat lihavoituna:
Luettelo Suomen ensimmäisistä kansakouluista
Tämä artikkeli on luettelo Suomen ensimmäisistä kansakouluista perustamisvuoden mukaan.Kansakoulujen perustamisessa vilkkain kausi oli vuosien 1870 - 1890 välillä, koska vuoden 1865 kunnallisasetus määräsi perustamaan kouluja eri piireihin. Aktiivisin aloitteentekijäryhmä paikallistasolla oli papisto. Paikallisen väestön suuri enemmistö - rahvas ja talonpojat - olivat puolestaan aktiivisia kansakoulujen vastustamisessa.
Kahdeksassa kunnassa kymmenestä nämä ryhmät asettuivat vastustamaan ensimmäisen kansakoulun perustamista. Vastustajien pääargumentti oli talous. Myös kansakoulutietojen hyödyllisyydestä esitettiin runsaasti epäilyjä. Kansakoulun perustamista ajaneet ryhmät saivat voimakasta tukea hankkeelleen kuvernööreiltä.
Luettelo seuraavassa ei ole täydellinen.
Pojille PM
Michael Janyk
Michael Janyk (s. 22. maaliskuuta 1982 Vancouver, Kanada) on kanadalainen alppihiihtäjä, pujottelun MM-mitalisti.
Janyk sijoittui Bormion MM-kilpailuissa 2005 pujottelussa 11:nneksi. 
Torinon olympialaisissa 2006 hän oli samassa lajissa seitsemästoista ja Åren MM-kilpailuissa 2007 kuudes. Val d'Isèren MM-kilpailuissa 2009 Janyk saavutti lajissa pronssia. Vancouverin olympialaisissa 2010 hän pujotteli 13:nneksi, Schladmingin MM-kilpailuissa 2013 14:nneksi ja Sotšin olympialaisissa 2014 16:nneksi.
Janyk ei ole voittanut urallaan yhtään maailmancupin osakilpailua, mutta on ollut toinen kerran, Beaver Creekin pujottelussa joulukuussa 2006.
Myös Michaelin sisko Britt on menestynyt hyvin alppihiihdossa.
Kenichi Fukui
Kenichi Fukui (, 4. lokakuuta 1918 Nara − 9. tammikuuta 1998 Kioto) oli japanilainen kemisti. Hän sai Nobelin kemianpalkinnon vuonna 1981 löydöistään uloimpien orbitaalien merkityksestä kemiallisissa reaktioissa, erityisesti molekyylit jakavat elektroneja uloimmilta orbitaaleilta, joilla ydin ei vedä niitä yhtä voimakkaasti puoleensa kuin elektroneja, jotka ovat alemmilla energiatasoilla. Fukui jakoi palkinnon Roald Hoffmannin kanssa.
Fukui toimi Kioton yliopistossa fysikaalisen kemian professorina 1951–1982. Vuosina 1982–1988 hän oli Kioton teknologiainstituutin johtaja. Fukui oli myös International Academy of Quantum Molecular Sciencen jäsen.
Endtroducing.....
Endtroducing... on DJ Shadow’n debyyttialbumi. Se julkaistiin 19. marraskuuta 1996 Mo’ Wax -levy-yhtiön kautta. Albumi on kerännyt mainetta ja kriitikoiden arvostusta poikkeuksellisella rakenteellaan. Se on koottu kokonaan sampleista ja sisältää hip hopia, jazzia ja funkia, sekä myös vanhoja TV-ohjelmia ja haastatteluja. "Endtroducing..." pääsi Guinnessin ennätysten kirjaan ensimmäisenä täysin sampleista koottuna albumina.
Albumi pääsi sijalle 69 musiikkilehti Spinin vuosien 1985–2005 sadan parhaan albumin listalla. Lisäksi Time valitsi sen sadan kaikkien aikojen parhaan albumin joukkoon.
Albumin kappaleessa ”Midnight in a Perfect World” samplataan Pekka Pohjolan kappaletta ”Sekoilu seestyy - The Madness Subsides”.
Afrikanmetsärotta
Afrikanmetsärotta ("Praomys jacksoni") on jyrsijälaji, jota tavataan lähes koko Saharan eteläpuolisessa keskisessä Afrikassa. Sen elinympäristöä ovat trooppiset ja subtrooppiset kosteat alankoalueiden metsät. Lajeja "Praomys montis" ja "Praomys peromyscus" pidettiin aiemmin omina, uhanalaisina lajeinaan, mutta tarkemmat tutkimukset ovat osoittaneet, että kaikki kolme eläintä kuuluvat samaan, elinvoimaiseen lajiin.
Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin "sudaninpehmohiri".
Kaikki sitä tekevät mielellään! – Kantri 2
Kaikki sitä tekevät mielellään! – Kantri 2 on Mikko Alatalon studioalbumi, joka julkaistiin alkuvuodesta 2008. Se on jatkoa vuoden 2001 "Kantri" -albumille.
Marla Runyan
Marla Runyan (s. 4. tammikuuta 1969) on yhdysvaltalainen kestävyysjuoksija. Hän kilpaili vaikeasta näkövammastaan huolimatta kesäolympialaisissa Sydneyssä 2000 ja Ateenassa 2004.
Aiemmin seitsenottelijana kilpaillut Runyan voitti vuonna 1999 kultaa naisten 1 500 metrin juoksusta Pan-Amerikan kisoissa.
Runyan on kilpaillut myös useissa maratoneissa. Hän nai 4. elokuuta 2002 miehensä Matt Lonerganin, jonka kanssa hänellä on 1. syyskuuta 2005 syntynyt tytär Anna Lee. Hän on ollut vuodesta 2001 Perkins School for the Blindin lähettiläänä. Hän on opiskellut yliopistolla kuurojen ja kuurosokeiden opetustiedettä.
Runyan oli yhdeksänvuotias, kun hänellä todettiin näkövamman aiheuttava Stargardtin tauti. Hänen näkönsä on sittemmin heikentynyt siinä määrin, että hänet määritellään virallisesti sokeaksi.